PROJECTE CURRICULAR

I

PROGRAMACIÓ D’AULA

**FORMACIÓ I ORIENTACIÓ LABORAL**

Cicles formatius

|  |
| --- |
| **Disponible la Programació completa a la Zona de Professors de Editex** |

**Índex**

1. **JUSTIFICACIÓ DE LA PROGRAMACIÓ** Pàg. 3
   1. Base normativa
   2. Sector productiu
2. **OBJECTIUS, RESULTATS D'APRENENTATGE I CRITERIS**

**D'AVALUACIÓ** Pàg. 7

1. **CONTINGUTS** Pàg. 15
2. **PROGRAMACIÓ DE LES UNITATS DE TREBALL** Pàg. 16
3. **TEMPORALITZACIÓ** Pàg. 68
4. **METODOLOGIA DIDÀCTICA** Pàg. 69
5. **AVALUACIÓ** Pàg. 73
   1. El procés d'avaluació
   2. Instruments d'avaluació

**UNITAT DE TREBALL 1. La relació laboral**

**RESULTATS D'APRENENTATGE**

Aquesta unitat contribueix a assolir el resultat d'aprenentatge següent:

**«Exerceix els drets i compleix les obligacions que deriven de les relacions laborals, i les reconeix en els diferents contractes de treball.»**

Per a això, en acabar aquesta unitat de treball, l'alumne/a:

* Coneix l'origen del dret del treball.
* Distingeix les relacions laborals de les que no ho són, i de les relacions laborals especials.
* Identifica les fonts del dret laboral i quina s’ha d'aplicar en cada cas.
* Coneix els principis d'interpretació de les normes laborals i els sap aplicar.
* Sap quins són els drets i deures dels treballadors i dels empresaris.

**CONTINGUTS**

* El dret laboral i les relacions laborals
* Relacions laborals ordinàries: concepte i característiques
* Relacions laborals especials
* Relacions laborals excloses
* Fonts nacionals del dret del treball
* La Constitució espanyola de 1978
* Llei orgànica
* Llei ordinària
* Reglament
* El conveni col·lectiu
* El contracte de treball
* Usos i costums locals i professionals
* Fonts d'àmbit internacional
* Dret comunitari
* Tractats internacionals signats i ratificats per Espanya
* Principis d'aplicació del dret laboral
* Principi de jerarquia normativa
* Principi *in dubio pro operario*
* Principi de norma més favorable
* Principi de condició més beneficiosa
* Principi de norma mínima
* Principi d'irrenunciabilitat dels drets
* Drets i deures inherents a les relacions laborals
* Drets i obligacions dels treballadors
* Obligacions i potestats de l'empresari

**CRITERIS D'AVALUACIÓ**

En avaluar els alumnes s’ha de tenir en compte si:

* S'han identificat els conceptes bàsics de dret del treball.
* S'han interpretat i s'han aplicat correctament les fonts del dret laboral, de conformitat amb els principis laborals.
* S'han determinat els drets i les obligacions derivats de la relació laboral.
* S'han identificat i s’han diferenciat les relacions laborals, les relacions laborals especials i les relacions laborals excloses.
* S'han reconegut les diferents possibilitats laborals en l'àmbit de la Unió Europea.
* S'han conegut els drets i deures de treballadors i empresaris.

**COM ES TREBALLA LA UNITAT?**

Per iniciar aquesta unitat, és recomanable partir dels coneixements previs dels alumnes, que s'aconseguirà amb el *Cas pràctic inicial*, en què es presenten possibles situacions a les quals qualsevol treballador es pot enfrontar en el seu entorn laboral, i es plantegen una sèrie de qüestions que ajuden a treure a la llum els coneixements previs i a crear inquietuds i interessos per descobrir el desenllaç final del cas segons la normativa laboral espanyola.

Al llarg de tota la unitat, es van proposant un conjunt d'activitats que serveixen per plantejar i comprendre millor situacions concretes sobre els continguts que s'estan treballant. Alguna d'aquestes activitats es fa individualment i d’altres en equip per fomentar una de les competències bàsiques que més es demanen en el mercat laboral, el treball en equip.

Seria útil fer gràfics, com les piràmides que apareixen en aquesta unitat, perquè els alumnes visualitzessin globalment el marc legal del treball i la procedència de les diferents fonts jurídiques de la relació laboral.

També seria profitós fer debats sobre els drets i les obligacions que genera una relació laboral, tant per a treballadors com per a empresaris, a partir de l'anàlisi de la premsa. De la mateixa manera, seria interessant discutir sobre les implicacions de la lliure circulació de les persones en l'espai de la Unió Europea.

Per aconseguir una aproximació més gran al sector professional dels alumnes, se suggereix l'apartat denominat *El teu sector professional*, en què s'analitzarà el conveni col·lectiu aplicable.

En les *Activitats finals* i en la secció *Pràctica professional* els alumnes han d'aplicar els coneixements adquirits, la qual cosa permet assimilar els continguts amb més profunditat i alhora, repassar-los. S'ha introduït l'apartat *Entra a internet* perquè els alumnes descobreixin l'existència de pàgines web oficials en les quals poden consultar els continguts de la unitat de manera actualitzada, ara i en un futur.

La unitat acaba amb l'apartat *En resum* en què es presenta un mapa conceptual dels seus conceptes clau i l'apartat d'*Avalua* *els teus coneixements*, que consisteix en una bateria de preguntes tipus test que permeten a l'alumne comprovar el nivell de coneixements adquirits.